འཛམ་བུའི་གླིང་འདིར་མི་དུང་ཕྱུར་བདུན་ཅུ་ཡོད་པ་འདི་དག་དངོས་པོའི་གནས་ཚུལ་ལ་ཡིད་བློའི་ཐོག་ནས་སེམས་སྐྱིད་མ་སྐྱིད་ཆེན་པོ་ཡོང་གི་ཡོད་པ་རེད།ཡིན་ནའང་།སྤྱིར་བཏང་ཟེར་དུས་ཕལ་ཆེར་སྒོ་ལྔའི་ཤེས་པ་རྐྱང་རྐྱང་མ་གཏོགས་བསམ་བློ་མང་པོ་འཁོར་གྱི་མི་འདུག།དེར་བརྟེན།དངོས་གཙོའི་མི་ཚེ་དེ་སྒོ་ལྔའི་ཤེས་པ་རྐྱང་རྐྱང་སྟེང་དུ་ལྟད་མོ་བལྟ་བ་དང་།རོལ་མོར་ཉན་པ།དྲི་ཞིམ་སོགས་གང་ལྟར་སྒོ་ལྔའི་ཤེས་པ་རྐྱང་རྐྱང་ངམ།གནས་སྐབས་ཀྱི་ཚོར་བ་སིམ་པ་ཡོང་བ་དང་།དེ་དང་འབྲེལ་ནས་ཡིད་བློའི་སྟེང་སིམ་པ་མྱོང་བ་ལྟ་བུ་ཡོང་བས་འགྲོ་བཞིན་འདུག།དེར་བརྟེན།སྒོ་ལྔའི་ཤེས་པའི་ཐོག་ནས་གཟུགས་སྒྲ་དྲི་རོ་རེག་བྱ་བཅས་ཀྱི་མཐུན་རྐྱེན་ཧ་ཅང་བཟང་པོ་ཡོད་ནའང་།ཡིད་བློའི་སྟེང་ནས་སེམས་འཁྲུགས་ཏེ་སེམས་མ་སྐྱིད་པ་པར་སྡོད་མཁན་ཚོ་སྒོ་ལྔའི་ཤེས་པ་དང་འབྲེལ་བའི་བདེ་སྐྱིད་ཀྱིས་སེམས་ཀྱི་སྡུག་བསྔལ་སེལ་ཐུབ་ཀྱི་མེད།མ་གཞི་དེ་ཁ་སང་བཤད་པ་ཡིན་བསམ་སོང་།སེམས་ཀྱི་ཞི་བདེ་ཞིག་གམ་སེམས་ཀྱི་གཏིང་ནས་བདེ་སྐྱིད་ཅིག་ཡོད་པ་ཡིན་ན་སྒོ་ལྔའི་ཤེས་པའི་སྟེང་ནས་མཐུན་རྐྱེན་མེད་པའི་བྱ་བྲལ་ལྟ་བུ་རེད།